armvectores/hy_wikipedia_2023 huggingface dataset:
Speak white

Speak white (բառացիորեն անգլերենից թարգմանվում է «Խոսիր սպիտակ», «Խոսիր ինչպես սպիտակամորթը»), անգլախոս կանադացիների կողմից ռասիստական վիրավորանք հասարակությունում այլ լեզուներով խոսողների դեմ, հատկապես ֆրանկոկանադացիների։ Հնչյունների միաձուլումը ոգեշնչել է քվեբեկցի գրող Միշել Լալոնդեին 1968 թվականին ֆրանսերեն լեզվով գրել բանաստեղծություն, որն առաջին անգամ արտասանել են 1970 թվականին և տպագրվել է 1974 թվականին Մոնրեալի Editions de l'Hexagone հրատարակչությունում։ Այն դատապարտում է Քվեբեկում ֆրանսախոսների թույլ վիճակը և իր բողոքն է բարձրացնում քվեբեկցի անգլախոսների դեմ։ Լալոնդեի բանաստեղծությունն ուղղված է Անգլիական Կանադային, թեև հաճախ բրիտանական և ամերիկյան հղումներ է կատարում, ինչպիսիք են Շեքսպիրը, Ջոն Քիթսը, Թեմզան, Պոտոմակգետը և Ուոլ Սթրիթը որպես լեզվական ճնշման իր խորհրդանիշեր։
1980 թվականին Speak White-ի հիման վրա կինոռեժիսորներ Պիեռ Ֆալդադոն և Ջուլիեն Փուլենը նկարահանել են կարճամետրաժ ֆիլմ։ Վեց րոպեանոց ֆիլմը ցուցադրում է դերասանուհի Մարի Այկելին, որը կարդում է Լալոնդեի բանաստեղծությունը։ Այն թողարկվել է Կանադայի ազգային ֆիլմերի խորհրդի կողմից։
Իտալացի-քվեբեկցի լրագրող, դրամատուրգ Մարկո Միկոնեն գրել է պատասխան բանաստեղծությունը, որն անվանվել է Speak What?՝ (Ի՞նչ խոսել), որտեղ ալոֆոն գաղթականները ներկայացվում են որպես նույն ճնշված դասը, ինչպես քվեբեկցիները Քվեբեկում և կոչ է անում ավելի ընդգրկուն հասարակություն ունենալ։
«Speak White» բանաստեղծությունը հանդիսանում է Ռոբեր Լեպաժի «887» մոնոներկայացման անբաժան մասը, որի պրեմիերան տեղի է ունեցել 2015 թվականին Տորոնտոյում, ինչպես նաև կատարվել է 2015 թվականի օգոստոսին Շոտլանդիայում՝ Էդինբուրգի միջազգային արվեստի փառատոնում։


== Ծագում ==
«Speak White»-ը ռասիստական վիրավորանք է, որն օգտագործվում է անգլախոս կանադացիների կողմից նրանց դեմ, ովքեր հասարակությունում խոսում են այլ լեզուներով։ Անդրե Լոուրենդոն 1963 թվականին իր ամսագրում արձանագրել է անեկդոտային փաստ, որ անգլախոս կանադացիներն արտահայտությունը կարող էին «նետել» ֆրանսախոս կանադացիների վրա Քվեբեկից դուրս և ենթադրել, որ այն փոխառել են Հարավային Ամերիկայից։ Անեկդոտային փաստը նաև ենթադրում է, որ արտահայտությունը կիրառվել է ներգաղթյալների դեմ։


== Ծանոթագրություններ ==


== Արտաքին հղումներ ==
"Speak White" poem translated by Albert Herring
Speak White(անգլ.) ֆիլմը Internet Movie Database կայքում
NFB Web page (in French)(չաշխատող հղում)
Արտաշես Շահինյան

Արտաշես Լիպարիտի Շահինյան (դեկտեմբերի 19, 1906(1906-12-19), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - մայիսի 14, 1978(1978-05-14), Երևան, Հայկական ԽՍՀ, ԽՍՀՄ), հայ մաթեմատիկոս, ակադեմիկոս և մանկավարժ։ Համարվում է հայկական մաթեմատիկական գիտության դպրոցի հիմնադիրը։ Ֆիզմաթ գիտությունների դոկտոր (1944), պրոֆեսոր (1944), ՀԽՍՀ ԳԱ ակադեմիկոս (1947, թղթակից անդամ՝ 1945 թվականից)։ ՀԽՍՀ գիտության վաստակավոր գործիչ (1961)։
Ֆիզիկոս Արամ Շահինյանի հայրն  է։


== Կենսագրություն ==
Ծնվել է Ալեքսանդրապոլում (այժմ՝ Գյումրի)։
1930 թվականին ավարտել է ԵՊՀ։ 1929-1978 թվականներին դասախոսել է ԵՊՀ-ում. 1938-1944 թվականներին՝ երկրաչափության, 1944-1978 թվականներին՝ մաթեմատիկական անալիզի և ֆունկցիաների տեսության ամբիոնների վարիչ, միաժամանակ, 1939-1942 թվականներին՝ ֆիզմաթ ֆակուլտետի դեկան։ 1945-1955 թթ՝ ՀԽՍՀ ԳԱ մաթեմատիկայի և մեխանիկայի բաժանմունքի, 1955-1959 թվականներին՝ համանուն ինստիտուտի հիմնադիր-տնօրեն։ 1950-1963 թթ., միաժամանակ՝ ՀԽՍՀ ԳԱ ֆիզմաթ գիտությունների բաժանմունքի ակադեմիկոս-քարտուղար։ 1967-1975 թթ եղել է ՀԽՍՀ ԳԽ պատագմավոր։


== Գործունեություն ==
Շահինյանի աշխատանքներով Հայաստանում սկիզբ են դրվել մաթեմատիկայի բնագավառի համակարգված գիտական հետազոտություններին։ Զբաղվել է մաթեմատիկական անալիզում ֆունկցիաների մոտավորության տեսությամբ, կոմպլեքս փոփոխական ֆունկցիաների տեսությամբ։ Աշխատանքները վերաբերում են կոմպլեքս տիրույթում մոտավորությունների տեսությանը, կոմպլեքս և իրական փոփոխականների ֆունկցիաների տեսության մի շարք նոր ուղղությունների։ Ֆունկցիաների տեսության բնագավառում Շահինյանի ներդրումները միջազգային ճանաչում են ստացել։

Շահինյանի անունով են կոչվել ԵՊՀ-ին կից իր նախաձեռնությամբ ստեղծված ֆիզմաթ թեքումով Արտաշես Շահինյանի անվան ֆիզմաթ դպրոց (1978 թվականից), փողոցներ Երևանում և Գյումրիում, 1999 թվականին Գյումրիում կանգնեցվել է հուշակոթող։ 1978 թվականին ԵՊՀ-ում սահմանվել Է Շահինյանի անվան կրթաթոշակ։


== Երկեր ==
Անալիտիկ ֆունկցիաների տեսություն, մաս 1, Ե., 1969։


== Ծանոթագրություններ ==


== Գրականություն ==
Արտաշես Լիպարիտի Շահինյան. Կենսամատենագիտություն, Ե., 2003։
Ակադեմիկոս Արտաշես Լիպարիտի Շահինյան. գիտնականը, հայրենասերը, ուսուցչապետը (կազմ.՝ Ա. Շահինյան), Ե., 2006։


== Արտաքին հղումներ ==
Նամականիշ Շահինյանի պատվին Archived 2011-07-16 at the Wayback Machine.
Շահինյանի անվան ֆիզմաթ թեքումով դպրոցի կայքը Archived 2010-05-04 at the Wayback Machine.
Կենսագրությունը անգլերեն Archived 2011-08-24 at the Wayback Machine.
Արտաշես Շահինյանը մաթեմատիկական տոհմածառ նախագծում
Հյուսն մեղուներ

Հյուսն մեղուներ կամ քսիլոկոպեր կամ ծառաբնակներ (լատ.՝ Xylocopa), խոշոր, մենակյաց մեղուներ, որոնք տարածված են ամբողջ աշխարհում։ Այլ մեղուներից և իշամեղուներից տարբերվում են մուգ մանուշակագույն փայլուն մեծամասամբ անմազ մարմնով և նույն գույնի թևերով։


=== Նկարագրություն ===
Գոյություն ունի հյուսն մեղուների ավելի քան 500 տեսակ՝ միավորված 31 ցեղատեսակի մեջ։ Հյուսն մեղուների անվանումն առաջացել է այն փաստից, որ նրանք իրենց բույնը կառուցում են մահացած ծառաբներում, բամբուկի մեջ կամ կառույցներում (բացի Proxylocopa ցեղատեսակի ներկայացուցիչներից, որոնք բնադրվում է հողում)։  Ceratinini ցեղին սերտորեն կապված ներկայացուցիչներին երբեմն անվանում են «փոքր հյուսն մեղուներ»։


== Եվրոպական տեսակներ ==
Xylocopa valga — Հյուսն մեղու
Xylocopa violacea — Հյուսն մեղու մանուշակագույն, կամ Իշամեղու հյուսն մանուշակագույն
Xylocopa amedaei Lepeletier, 1841
Xylocopa cantabrita Lepeletier, 1841
Xylocopa gracilis Dusmet y Alonso, 1923
Xylocopa iris (Christ, 1791)
Xylocopa olivieri Lepeletier, 1841
Xylocopa uclesiensis Perez, 1901Բրածո տեսակներ†Xylocopa gabrielae
†Xylocopa senilis Heer


== Պատկերասրահ ==

		
		
		
		
		
		
		


== Դասակարգում ==
Նկարագրված է մոտ 500 տեսակ։


== Ծանոթագրություններ ==


== Գրականություն ==
Germán Villamizar, Fernando Fernández, Felipe Vivallo. 2020. Synopsis of the carpenter bee subgenus Xylocopa (Schonnherria) Lepeletier, 1841 (Hymenoptera: Apidae) in Colombia, with designation of lectotypes and the description of two new species. Zootaxa Vol 4789, No 2: 301—347. http://dx.doi.org/10.11646/zootaxa.4789.2.2
Hurd P.D. Jr. (1956) Notes on the subgenera of the New World carpenter bees of the genus Xylocopa (Hymenoptera, Apoidea). American Museum Novitates, 1776, 1‒7.
Hurd P.D. Jr. (1959) Some nomenclatorial problems in the genus Xylocopa Latreille (Hymenoptera: Apoidea). The Pan-Pacific entomologist, 35, 135‒148.
Hurd P.D. Jr. (1978) An Annotated Catalog of the Carpenter Bees (Genus Xylocopa Latreille) of the Western Hemisphere (Hymenoptera: Anthophoridae). Smithsonian Institution Press, Washington, D.C., 106 pp.
Hurd P.D. Jr. & Moure, J.S. (1961) Systematics of the carpenter bee types (genus Xylocopa Latreille) contained in the collections of the Museo Argentino de Ciencias Naturales «Bernardino Rivadavia» (Hymenoptera: Apoidea). Journal of the Kansas Entomological Society, 34, 181—195.
Hurd P.D. Jr. & Moure, J.S. (1963) A classification of the large carpenter bees (Xylocopini) (Hymenoptera: Apoidea). University of California Publications in Entomology 29. University of California Press, Berkeley, 365 pp.


== Հղումներ ==
Карта распространения Xylocopa(անգլ.)
Վալի դու Իտաժայի մարզ

Վալի դու Իտաժայի ագլոմերացիա  (պորտ.՝ Mesorregião do Vale do Itajaí), վարչական մեզոշրջան Բրազիլիայում, մտնում է Սանտա Կատարինա նահանգի մեջ։ Բնակչությունը կազմում է 1352 հազար մարդ՝ 2006 թվականի տվյալով։ Զբաղեցված տարածքը՝ 13 003,018 կմ²։ Բնակչության խտությունը՝ 104,0 մարդ/կմ²։


== Վիճակագրություն ==
Համախառն ներքին արտադրանքը կազմել է 13 098 016 722,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 260,02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,827


== Մեզոշրջանի կազմ ==
Մեզոշրջանի մեջ մտնում են հետևյալ միկրոշրջանները.

Բլումենաու
Իտաժաի
Իտուպոռանգա
Ռիու դու Սուլ
Միջինք

Միջինք, միջունք, Մեծ պասի կեսը՝ Դ (չորրորդ) շաբաթվա չորեքշաբթին կամ Մեծ պասի 24-րդ օրը։ Միջինքից սկսած՝ Խաղաղական ժամերգության ընթացքում սկսում են երգվել Ստեղի շարականները։
Առանձին տոնական նշանակություն չունի։ Հատկանշվում է նշանված տղաների տներից հարսնացուներին նվերներ ուղարկելով և ծիսական հաց (բաղարջ) թխելով։ Ըստ ժողովրդական ավանդության՝ հայ տանտիկինները թխում են բաղարջ, որի մեջ մետաղադրամ են դնում։ Ում բաժին է ընկնում այդ դրամը, այդ տարի հաջողություն է ունենում։
Լե Գուր

Լե Գուր (ֆր.՝ Les Gours), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 126 մարդ, բնակչության խտությունը` 11.03 մարդ/կմ²։ Բնակավայրը զբաղեցնում է 11.42 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ-արևմուտք, Անգուլեմ քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 21։ Ակտիվության ցուցանիշը կազմում է 70,8 %։ 51 աշխատունակ մարդկանցից աշխատել է 48 անձ (27 տղամարդ և 21 կին)։ Գործազուրկ են եղել 3 անձ (1 տղամարդ և 2 կին)։ 21 անաշխատունակներից 5-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կինոժապավեն

Կինոժապավեն, լուսազգայուն շերտով ծածկված ճկուն ժապավեն, որի եզրերը ծակռտված են։ Տարածված են 70, 35, 16 (2×8) և 8 մմ լայնությամբ կինոժապավեններ։ Նրան լուսազգայությունը ըստ ՀՊՄՏ-ի 11-350 միավոր է։ Կիրառվում է սև-սպիաակ և գունավոր կինոնկարների արտադրության համար։
Լինում է նեգատիվ (կինոնկարահանման համար), պոզիտիվ (կինոնկարների տպման համար), շրջելի (պոզիտիվ պատկերների անմիջական ստացման համար)։


== Բազային նյութ ==
Տակդիրը կամ կինոյի հիմքը օգտագործվել է բազմաթիվ ցելյուլոիդ տեսակներով։


== Գրականություն ==
Е. А. Иофис Фотокинотехника / И. Ю. Шебалин. — М.,: «Советская энциклопедия», 1981. — С. 125, 126. — 447 с.Е. А. Иофис Глава VII. Позитивный процесс // Киноплёнки и их обработка / В. С. Богатова. — М.,: «Искусство», 1964. — С. 175—230. — 300 с.К. Б. Данилов. Кинопроекция. М. 1979 (для киноплёнки 8 мм; данные для других форматов в этой книге несколько отличаются)
Е. Голдовский Глава I // Кинопроекция в вопросах и ответах. — 1-е изд. — М.,: "Искусство", 1971. — С. 7. — 220 с.И. Б. Гордийчук, В. Г. Пелль Раздел XI. Трансформация изображения кинематографических систем // Справочник кинооператора / Н. Н. Жердецкая. — М.,: «Искусство», 1979. — С. 393—411. — 440 с.


== Արտաքին հղումներ ==
Алексей Бочков, технический представитель компании «Кодак» (2008)։ «Кинопленка: была, есть и будет»։ Каталог Техника кино (ռուսերեն)։ Журнал «Broadcasting»։ Վերցված է 2014-10-09 Продление срока службы киноплёнки, учебны
The Kendrick Academy
Խմելյովկա (Նեյայի ստորին վտակ)

Անվան այլ կիրառումների համար տե՛ս՝ Խմելյովկա (այլ կիրառումներ)Խմելյովկա (ռուս.՝ Хмелёвка), գետ Ռուսաստանում, հոսում է Կիրովի և Կոստրոմայի մարզերում Շաբալինսկի և Պոնազիրևսկի շրջաներում։ Գետաբերանը տեղակայված է Նեյա գետի ձախ ափին՝ 31 կմ հեռավորության վրա։ Գետի երկարությունը 12 կմ է։
Գետը հոսում է հարավ-արևմուտք, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000042049
Հիդրոլոգիական ուսումնասիրությունների կոդը - 110004204
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սեն Պիեռ սյուր Վանս

Սեն Պիեռ սյուր Վանս (ֆր.՝ Saint-Pierre-sur-Vence), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 158 մարդ, բնակչության խտությունը` 34.13 մարդ/կմ²։ Բնակավայրը զբաղեցնում է 4.63 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 10 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 92 աշխատունակ (15-64 տարեկան) բնակիչ, որոնցից ակտիվ էին 74-ը, իսկ ոչ ակտիվները` 18։ Ակտիվության ցուցանիշը կազմում է 80,4 %։ 74 աշխատունակ մարդկանցից աշխատել է 64 անձ (36 տղամարդ և 28 կին)։ Գործազուրկ են եղել 10 անձ (8 տղամարդ և 2 կին)։ 18 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարսը գրոհում է

«Մարսը գրոհում է», (անգլ.՝ Mars Attacks!) ամերիկյան գիտաֆանտաստիկ ֆիլմ սև հումորի երանգներով և 1996 թվականի քաղաքական երգիծանք։ Ֆիլմի ռեժիսորն է Թիմ Բարթոնը։


== Կարճ սյուժե ==
Մեր մոլորակը ենթարկվել է սարսափելի հարձակման։ Անհոգի և անզգացմունք մարսեցիները, այդ փոքրիկ և կանաչ արարածներն իրենց տիեզերանավերից իջնում են անապատի վրա, այնուհետև տարածվում տարբեր ուղղություններով։ Մայրաքաղաքային Վաշինգտոնը, Լաս-Վեգասը ցնցվում են ամեննահզոր պայթյուններից և անհաշվելի ավերածություններից։
ԱՄՆ-ի նախագահը հրամայում է զինված ուժերին հանգստանալ, սակայն երկու ղեկավարների՝ գեներալների կարծիքներն առանձնանում են։ «Ավերել և հետ ուղարկել նրանց Մարս», կարծում է գեներալ Դեքերը։ «Խաղաղություն կնքել», առարկում է գեներալ Քեյսին։
Հետագա գործողություններում ցույց է տրվում, թե ով է նրանցից իրավացի։


== Դերակատարներ ==
Ջեք Նիկոլսոն - ԱՄՆ-ի նախագահ Ջեյմս Դեյլ / Արտ Լենդ
Գլեն Քլոուզ - Առաջին տիկի Մարշա Դեյլ
Անեթ Բենինգ - Բարբարա Լենդ
Փիրս Բրոսնան - պրոֆեսոր Դոնալդ Կեսսլեր
Դենի Դե Վիտո - խաղատան խաղացող
Մարտին Շորթ - մամուլի քարտուղար Ջերի Ռոսս
Սառա Ջեսիկա Փարկեր - Նատալի Լեյկ
Մայքլ Ջեյ Ֆոքս - Ջեյսոն Սթոուն
Ռոդ Սթայգեր - գեներալ Դեկկեր
Թոմ Ջոնս - Թոմ Ջոնս (կամեո)
Լուկաս Հաաս - Ռիչի Նորիս
Նատալի Պորտման - Թեֆֆի Դեյլ
Ջիմ Բրաուն - Բայրոն Ուիլիամս
Լիզա Մերի Սմիթ - մարսի բնակչի հագուստով
Սիլվիա Սիդնի - Ֆլորենս Նորիս տատիկը
Քրիստինա Էփլգեյթ - Շարոնա
Պեմ Գրիեր - Լուիզա Ուիլիամս
Փոլ Ուինֆիլդ - գեներալ Քեյսի
Ջեք Բլեք - Բիլլի Գլեն Նորիս
Յեժի Սկոլիմովսկի - բժիշկ Ցայգլեր
Բարբե Շրեդեր - Մորիս
Դրենկ Ուելքեր - մարսի բնակչի ձայնը
Ռոջեր Ջեքսոն - մարսերենի թարգմանիչը


== Մրցանակներ ==
1997 — «Սատուրն»
Լավագույն երաժշտություն՝ Դենի Էլֆման


== Հետաքրքիր փաստեր ==
Ֆիլմի սցենարիստները չգիտեին, թե ինչ լեզվով պետք է խոսեին մարսեցիները և սցենարում գրեցին «ack, ack, ack, ack»՝ երկխոսությունների փոխարեն։ Արդյունքում, «աշխատանքային տարբերակը» դարձավ մարսեցիների պաշտոնական լեզուն։
Ֆիլմում տեղ գտան Լաս Վեգասում խաղատան իրական պայթյունի (կառուցման) տեսարանը, որը նկարել էր Բարթոնը։ The Landmark խաղատունը, որը նման էր թռչող ափսեի, պայթեցվել էր 1995 թվականի նոյեմբերի 7-ին։
Նույն տարում՝ 1996 թվականին, դուրս եկավ նման մեկ այլ ֆիլմ՝ «Անկախության օրը»։


== Ծանոթագրություններ ==


== Արտաքին հղումներ ==
Официальный сайт фильма
«Марс атакует!»(անգլ.) ֆիլմը Internet Movie Database կայքում
Рецензия Алекса Экслера
Коллекционные карты Mars Attacks! (первоисточник фильма)
Раздел Trivia о фильме на Imdb.Com
Կաստրոֆիլիպո

Կաստրոֆիլիպո (իտալերեն՝ Castrofilippo), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 3237 մարդ, բնակչության խտությունը կազմում է 190 մարդ/կմ²։ Զբաղեցնում է 17 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ 00922։
Քաղաքի հովանավորն է Անտոն Մեծը։ Քաղաքի տոնը նշվում է հունվարի 17-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Լենո Ամարյան

Լենո Սամվելի Ամարյան (մարտի 28, 1929(1929-03-28), Գորիս, Հայաստան), տեխնիկական գիտությունների դոկտոր (1968), պրոֆեսոր (1969), Ռուսաստանի Դաշնության վաստակավոր շինարար (1995), Սանկտ Պետերբուրգի գիտությունների և արվեստի Պետրովյան ակադեմիայի անդամ (1999)։


== Կենսագրություն ==
Լենո Ամարյանը ծնվել է 1929 թվականին մարտի 28-ին, Գորիս քաղաքում։ 1947 թվականին ավարտել է Ակսել Բակունցի անվան միջնակարգ դպրոցը  և նույն տարում ընդունվել Մոսկվայի տորֆի ինստիտուտը` այն ավարտելով 1952 թվականին՝ ինժեներ-մեխանիկի մասնագիտությամբ։ Աշխատել է Օրեխովո-Զուևո քաղաքի «Տորֆմաշ» գործարանում, որպես հերթափոխի վարպետ, արտադրամասի պետ, գլխավոր ինժեներ, այնուհետև՝ տնօրեն։ 1961 թվականից աշխատել է Տվերի պոլիտեխնիկական ինստիտուտում, եղել «Կոնստրուկցիաներ և կառույցներ», «Ավտոճանապարհներ և օդանավակայաններ» ամբիոնների վարիչ։ 1976 թվականից աշխատել է ԽՍՀՄ պետշինի ինժեներական հետախուզումների  Գիտահետազոտական ինստիտուտում (ԳՀԻ)` ինժեներական հետախուզումների տեխնիկայի և տեխնոլոգիայի բաժնի վարիչ։
Նրա գիտական աշխատանքները վերաբերում են շինարարության մեջ ինժեներա-երկրաբանական հետախուզումների նոր սարքավորումների և 
ապարատների ստեղծմանն ու արմատավորմանը, հատկապես ծովափնյա և ճահճային տարածքների թույլ գրունտային նստվածքների համար։ Ամարյանի ստեղծած սարքավորումները և սարքերը լայնորեն կիրառվում են նավթագազային, արդյունաբերական և քաղաքացիական շինարարության, հիդրոտեխնիկայի, ճանապարհների,կոմունիկացիաների հետախուզման ասպարեզում։
250 հոդվածների  և 5 մենագրությունների հեղինակ է։
«Թույլ գրունտները և նրանց ուսումնասիրության մեթոդները» աշխատությունը լույս է տեսել Հոլանդիայում (1993)։ Նրա 90 գյուտերը հաստատված են հեղինակային իրավունքներով և արտոնագրերով։ Պարգևատրվել է Ժողովրդական տնտեսության նվաճումների ցուցահանդեսի (ԺՏՆՑ) 8 ոսկյա և 6  արծաթյա մեդալներով։


== Ծանոթագրություններ ==


== Աղբյուրներ ==
Էդուադ Զոհրաբյան, Համլետ Միրզոյան, Գորիսի Հանրագիտարան, էջ 27
Մուզիքֆերայն

Մուզիքֆերայն (գերմ.՝ Wiener Musikverein), համերգասրահ, որ գտնվում է Ավստրիայի մայրաքաղաք Վիեննայում՝ Կառլսպլաց հրապարակում։ Բոստոնի սիմֆոնիկ ու Կոնսերտգեբաուի համերգասրահներից հետ այն համարվում է աշխարհի լավագույն համերգասրահներից մեկը։ Այդ շենքում է գտնվում և ելույթ ունենում Վիեննայի ֆիլհարմոնիկ նվագախումբը։


== Պատմություն ==

1831-1870 թթ. Վիեննական սիրողական երաժշտասերների ընկերությունը, որ հիմնադրվել է 1812 թ., օգտագործեց 700 տեղով ոչ մեծ դահլիճը։ Ունկնդիրների թիվը մեծացնելու նպատակով 1863 թ. կայսր Ֆրանց Յոզեֆը հողատարածք նվիրեց ընկերությանը՝ ավելի մեծ շենքի կառուցման համար, որը պետք է ներառեր ավելի մեծ համերգասրահ՝ ֆիլհարմոնիկ նվագախմբի ելույթների համար և ավելի փոքր համերգասրահ՝ կամերային երաժշտության համերգների համար։ Շենքի կառուցման համար վարձակալեցին դանիացի ճարտարապետ Թեոֆիլ ֆոն Հանսենին (1813—1891 թթ.)։ Ոսկե դահլիճի բացման ժամանակ, որը կայացավ 1870 թ. հունվարի 6-ին, սիմֆոնիկ նվագախումբը ղեկավարել է Կառլո Գայսլերը (1823—1878 թթ.)։ Համերգասրահի յուրօրինակ ակուստիկ հատկություններն ըստ արժանվույնս գնահատվեցին՝ ապահովելով դրա միջազգային ճանաչումը։


== Ճարտարապետություն ==

Ֆիլհարմոնիայի շենքը կառուցվել է պատմական ոճով։ Այն զարդարված է կարիատիդներով, բարձրաքանդակներով ու սյուներով։ Ոսկե սրահում կան Ավգուստ Այզենմենգերի կողմից նախագծված նկարազարդված առաստաղը, որտեղ պատկերված են Ապոլլոնն ու 9 մուսաները և Ֆրանց Մելնիցկու քանդակները։
Համերգասրահի բեմի վերնամասում գտնվում է երգեհոնի հայտնի վարպետ Ֆրիդրիխ Լադեգաստի կողմից պատրաստված երգեհոնը։ Իսկ այսօր դահլիճում տեղադրված երգեհոնը տեղադրվել է 1907 թ. ավստրիական Rieger Orgelbau ընկերության կողմից։ 2011 թ. այդ երգեհոնը վերակառուցվել է։ Այն գնահատվել է այնպիսի երաժիշտների կողմից, որպիսիք են Ֆրանց Շուբերտն ու Մարսել Դյուպրեն։
Կամերային երաժշտության համերգների համար նախատեսված փոքր դահլիճը 1937 թ. անվանակոչվեց Յոհաննես Բրամսի պատվին։ Այն սկզբնական տեսքով վերականգնվեց 1993 թ.։.
Շենքի նկուղում ճարտարապետ Վիլհելմ Հոլցբաուերի կողմից նախագծվել են ապակյա, մետաղյա և քարի սրահներ։
Սկսած 1959 թվականից Վիեննայի ֆիլհարմոնիկ դահլիճում ամեն տարի անց է կացվում Վիեննայի ֆիլհարմոնիկ նվագախմբի ամանորյա համերգը, որը հեռարձակվում է ամբողջ աշխարհով։ Սիմֆոնիկ նվագախմբից բացի շենքում են տեղակայված նշանավոր Վիեննայի տղաների երգչախմբային ընկերությունը (Wiener Singverein), ինչպես նաև Universal Editions երաժշտական հրատարակչությունը։


== Դահլիճներ ==

Մուզիքֆերայնի շենքում են տեղակայված նաև Երաժշտասերների ընկերության գրադարանը, որտեղ պահվում են ամենակարևոր երաժշտական հավաքածուներից մեկը աշխարհում և Վիեննայում բոլոր մեծ կոմպոզիտորների առաջին հրատարակությունները, սկսած Մոցարտից, Բեթհովենից ու Հայդնից և վերջացրած Գուստավ Մալերով, Յոհան Շտրաուսով, Ռիխարդ Շտրաուսով կամ Ալբան Բերգով։.


== Պատկերասրահ ==

		
		
		


== Տես նաև ==
Վիեննայի պետական օպերա
Վիեննայի ֆիլհարմոնիկ նվագախմբի ամանորյա համերգ


== Ծանոթագրություններ ==


== Արտաքին հղումներ ==
Մուզիքֆերայնի պաշտոնական էջը
Ֆոմկինո (այլ կիրառումներ)

Ֆոմկինո, կարող է վերաբերել՝

Ֆոմկինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ֆոմկինո - կայարան Ռուսաստանի Սմոլենսկի մարզի Վյազեմսկի շրջանի կազմում։
Կատինյանո

Կատինյանո  (իտալերեն՝ Catignano), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1541 մարդ, բնակչության խտությունը կազմում է 91 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 65011, հեռախոսային կոդ՝ 085:
Իզոլա դ’Աստի

Իզոլա դ’Աստի  (իտալերեն՝ Isola d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 2116 մարդ (2008)։ Բնակչության խտությունը՝ 156 մարդ/կմ²։ Տարածքը կազմում է 14 կմ²։ Փոստային ինդեքս՝ 14057։ Հեռախոսային կոդ՝ 0141։
Կոմունայի հովանավորն է Սուրբ Եկատերինա Ալեքսանդրացին։ Տոնը նշվում է նոյեմբերի 25-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գուլյայպոլեի շրջան

Գուլյայպոլեի շրջան (ուկրաիներեն՝ Гуляйпільський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Գուլյայպոլե։


== Աշխարհագրություն ==
Շրջանի տարածքի մակերեսը կազմում է 1300 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 27720 մարդ։ Բնակչության խտությունը կազմում էր 21,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Lifestyle (երգ)

«Lifestyle», ամերիկյան Rich Gang խմբի երգը, որը կատարում են ամերիկացի ռեփերներ Յանգ Թագը և Rich Homie Quan-ը։ Երգը թողարկվել է 2014 թվականի հունիսի 5-ին՝ Cash Money Records և Republic Records լեյբլների կողմից։ Երգը գրվել է Birdman-ի, Յանգ Թագի, Rich Homie Quan-ի և London on da Track-ի կողմից, վերջինս նաև երգի պրոդյուսերն է։


== Քննադատների արձագանքներ ==
«Pitchfork Media» օնլայն հրատարակչության կազմած 2014 թվականի լավագույն 100 երգերի ցանկում, «Lifestyle» երգը զբաղեցրել է 69-րդ հորիզոնականը։ «Complex» ամսագիրը երգին տվել է 2-րդ հորիզոնականը 2014-ի 50 լավագույն երգերի ցանկում։ «Lifestyle»-ը զբաղեցրել է 5-րդ հորիզոնականը «Billboard» ամսագրի կազմած 2014 թվականի լավագույն 10 ռեփ երգերի ցանկում։


== Տեսահոլովակ ==
Երգի տեսահոլովակը, որի ռեժիսորն է Բի Էլ Բին, թողարկվել է 2014 թվականի հունիսի 30-ին։


== Ռեմիքսներ ==
2014 թվականի օգոստոսին ամերիկացի ռեփեր Լիլ Բուսին թողարկել է «Lifestyle» երգի իր ռեմիքս տարբերակը։ Նույն տարվա սեպտեմբերին R&B երգիչ Ջեքիսը թողարկել է իր ռեմիքսը տարբերակն ու դրա տեսահոլովակը, իսկ հոկտեմբերին մեկ այլ ռեմիքս է ներկայացրել նաև ռեփեր Վակա Ֆլոկա Ֆլեյմը։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Իվան Կուշան

Իվան Կուշան (խորվ.՝ Ivan Kušan, օգոստոսի 30, 1933(1933-08-30), Սարաևո, Հարավսլավիայի Թագավորություն - նոյեմբերի 20, 2012(2012-11-20), Զագրեբ, Խորվաթիա), խորվաթ արձակագիր, բանաստեղծ, մանկական և պատանեկան գրքերի հեղինակ, մանկավարժ, պրոֆեսոր, նկարիչ, թարգմանիչ, Խորվաթիայի գիտությունների և արվեստի ակադեմիայի անդամ։


== Կենսագրություն ==
Ծնվել է 1933 թվականի օգոստոսի 30-ին Սարաևոյում` գրախանութի սեփականատիրոջ ընտանիքում։ 1939 թվականին ընտանիքի հետ տեղափոխվել է Զագրեբ։ Վաղ տարիքից Իվանի մեջ դրսևորվել է գրական տաղանդ։ 10 տարեկանում գրել է իր առաջին վեպը։
Ավելի ուշ հրապուրվել է պատկերավորման արվեստով։ Եղել է մոլի ճանապարհորդ։ 1950-ական թվականներին աշխատել է Զագրեբի ռադիոյում։ 1980-1994 թվականներին դասավանդել է Թատերական արվեստի ակադեմիայում և Զագրեբի համալսարանում։


== Ստեղծագործություն ==
Իր առաջին գիրքը տպագրել է 1956 թվականին։ Հեղինակ է մանկական մի շարք հայտնի ստեղծագործությունների, այդ թվում վեպերի։ 20-րդ դարասկզբի սլավոնացի ավազակների մասին գրված նրա «Чаруга пријети» գրքի հիման Յոգո Չարուգան 1991 թվականին ֆիլմ է նկարահանել։
Իվան Կուշանը հրապարակել է նորավեպերի 4, վեպերի 15 ժողովածուներ, ինչպես նաև 8 մանկական վեպեր։
Կատարել է թարգմանություններ անգլերեն, ռուսերեն, ֆրանսերեն լեզուներից։


== Մատենագրություն ==


=== Մանկական և պատանեկան ստեղծագործություններ ===
Коко и духови
Коко у Книну
Загонетни дјечак
Домаћа задатак
Лажеш Мелита
Страшан каубој Београд


=== Վեպեր ===
Разапет између
Мој Потоп
Торањ (Београд)
Наивци
Чаруга пријети
Медведградски голубови


=== Նորավեպեր ===
Тренутак унапријед
Велики дан
Мој пријатељ Пет
Љуби сусједа свога


=== Ճանապարհորդական նշումներ ===
89 славних
Кад љубав и секс оду у вјетар
Дуги промишљени гњев
Прерушени просјак


=== Հատընտիրներ և ժողովածուներ ===
Двадесет година југославенске прозе (համահեղինակ)
Contemporary Croatian prose
La Poesie Croate (համահեղինակ)


== Ծանոթագրություններ ==


== Արտաքին հղումներ ==
Akademik Ivan Kušan, književnik (խորվ.)
Արաստուլ

Արաստուլ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վերին Տանձիկ

Վերին Տանձիկ (կոչվել է նաև Դանզիկ, ներկայում պաշտոնապես Դանզրկ, ադրբ.՝ Danzik), նախկին հայկական բնակավայր, ներկայումս ադրբեջանաբնակ գյուղ Ադրբեջանի Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։ Եղել է միջին մեծության գյուղ։


== Տեղադրություն ==
Վերին Տանձիկ գյուղը գտնվում է Արփա գետի աջ ափին՝ Հայաստանի Հանրապետության սահմանին մոտ, Վայոց Ձորի մարզի Արենի գյուղից հարավ-արևելք։ Նորաշեն շրջկենտրոնից հեռու էր 25 կմ։


== Պատմություն ==
Վերին Տանձիկ բնակավայրն ունի բազմադարյա պատմություն։ Լինելով Շարուր-Արենի ճանապարհի ամենավերին հատվածում՝ դեպի Սևանի ավազան բարձրացող հին առևտրական երթուղու վրա կարևոր ստրատեգիական կետ է։
Պատմական գյուղի Տանձիկ անվանումը 1954 թվականին վերանվանվել է Դանզրկ։


=== Պատմամշակութային հուշարձաններ ===
Վերին Տանձիկ գյուղի տարածքում եղել են բազմաթիվ պատմամշակութային հուշարձաններ։ Դեռևս խորհրդային ժամանակներում նկատելի էին հնագույն շինությունների հետքեր։
Տանձիկից 3—3,5 կմ հարավ-արևմուտք գտնվում էին հին Տանձիկ գյուղատեղի ավերակները։


== Ծանոթագրություններ ==
Աղվան Մկրտչյան

Աղվան Մկրտչյանը (փետրվարի 27, 1981(1981-02-27) կամ սեպտեմբերի 27, 1981(1981-09-27), Երևան, Հայկական ԽՍՀ, ԽՍՀՄ) հայ ֆուտբոլիստ է, որը հանդես է գալիս «Միկա» ֆուտբոլային ակումբում որպես պաշտպան։


== Ծանոթագրություններ ==


== Արտաքին հղումներ ==
Աղվան Մկրտչյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)
Գրիգորովկա (գյուղ, Սերեբրյանսկի գյուղական խորհուրդ)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Գրիգորովկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաֆր Զիտայի շրջան

Քաֆր Զիտայի շրջան (արաբ․՝ ناحية كفر زيتا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մահարդայի գավառի երեք շրջաններից մեկը։
Վարչական կենտրոնն Քաֆր Զիտա քաղաքն է։ 2004 թվականի տվյալներով բնակչությունը կազմել է 39,302 մարդ։ Քաղաքն ու շրջական ավանները կազմում են 146.41 քառ.կմ տարածք։
Ունի 7 գյուղ և ավան

Ջաբել Արբիան (արաբ․՝ الأربعين‎‎), բնակչություն՝ 1,400
Համամիյաթ (արաբ․՝ الحماميات‎‎), բնակչություն՝ 1,305
Քաֆր Զիտա (արաբ․՝ كفرزيتا‎‎), բնակչություն՝ 39,302
Ալ-Լատամինա (արաբ․՝ اللطامنة‎‎), բնակչություն՝ 16,267
Լատմին (արաբ․՝ لطمين‎‎), բնակչություն՝ 1,113
Թելլ Սայադ (արաբ․՝ الصياد‎‎‎), բնակչություն՝ 394
Զակատա (արաբ․՝ الزكاة‎‎), բնակչություն՝ 1,771


== Ծանոթագրություններ ==
Bismillah Airlines

Bismillah Airlines, Բանգլադեշի բեռնատար ավիաընկերություն, որի գլխավոր գրասենյակը գտնվում է Դաքքայում, հիմնականում աշխատում է միջազգային ուղղություններով՝ կանոնավոր և չարտերային թռիչքներ կատարելով դեպի հարավարևելյան Ասիայի օդանավակայաններ։
Փոխադրողի գրանցման նավահանգիստը և դրա հիմնական տարանցիկ հանգույցը Դաքքայի Շահջալալ միջազգային օդանավակայանն է, որպես այլ հանգույցներ, ընկերությունն օգտագործում է Սիլհեթում Օսմանիի անվան միջազգային օդանավակայանը և Չիտագոնգում շահ Ամանատի անվան միջազգային օդանավակայանը։


== Գործառնական գործունեություն ==
Միջազգային ուղղություններ.

2002 թվական։ 14 հազար տոննա արտահանում, 6 հազար տոննա ներմուծում
2003 թվական։ 32 հազար տոննա արտահանում, 8 հազար տոննա ներմուծումՆերքին ուղղություններ.

Տարեկան 3 հազար տոննա


== Երթուղային ցանց ==
2009 թվականին ավիաընկերության կանոնավոր փոխադրումների երթուղային ցանցն ընդգրկում էր հետևյալ քաղաքների օդանավակայանները.


== Նավատորմ ==
2008 թվականի դեկտեմբերի վերջին Bismillah Airlines ավիաընկերության օդային նավատորմը կազմում էին հետևյալ ինքնաթիռները.

HS-748 — 2 միավոր, (S2-AEE և S2-AAT լիզինգ)
Իլ-18 — 1 միավոր
Իլ-76 — 1 միավոր
Իլ-96 — 1 միավոր
Ան-26 — 1 միավոր
Ան-12 — 3 միավոր
Ան-124 «Ռուսլան» — 1 միավոր
Boeing 707 — 1 միավոր
Boeing 747 — 2 միավոր
Boeing 737 — 2 միավոր
Boeing 727 — 1 միավոր


== Նշումներ ==


== Հղումներ ==
Bismillah Airlines-ի պաշտոնական կայք
Bismillah Airlines ավիաընկերության օդային նավատորմը Archived 2011-09-12 at the Wayback Machine.
Կրասնի Սկոտովոդ (Պրոլետարսկի շրջան)

Կրասնի Սկոտովոդ (ռուս.՝ Красный Скотовод), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Նիկոլաևսկի գյուղական համայնքի կազմի մեջ։
Գիրվաս (գյուղ, Կոնդոպոժսկի շրջան)

Գիրվաս (ռուս.՝ Гирвас), գյուղ Ռուսաստանի Կարելիայի հանրապետության Կոնդոպոժսկի շրջանի կազմում։
Բնակչությունը 2009 թվականին գրանցված տվյալներով կազմում էր 1143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառուստե

Կառուստե (էստ․՝ Karuste), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռյաբիևկա

Ռյաբիևկա (ուկրաիներեն՝ Рябіївка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Ռյաբիևկա գյուղում բնակվում էր 420 մարդ։ Բնակավայրը զբաղեցնում է 2354 կմ² տարածք։ Բնակչության խտությունը կազմում էր 178,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզումել կղզու աղվես

Կոզումել կղզու աղվեսը գորշ աղվեսների ենթաընտանիքին պատկանող կենդանի է, որը չունի իր սեփական լատինական անվանումը։ 
Կենդանին էնդեմիկ է և հանդիպում է միայն Մեքսիկական Կոզումել կղզում։ Գտնվում է վերացման եզրին։ Չափսերով փոքր է և նմանվում է Չանել կղզիների աղվեսին։ Աղվեսը հայտնվել է կղզում մոտ 5.000- 13.000 տարի առաջ, երբ կղզին առանձնացել է մայրցամաքից։
Ելպատևո (գյուղ, Պերեսլավսկի շրջան)

Ելպատևո (ռուս.՝ Елпатьево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չորրորդ իշխանություն

Չորրորդ իշխանություն (անգլ.՝ Fourth Estate), բառակապակցություն, որը որոշում է ինչպես մամուլը, այնպես էլ դրա ազդեցությունը սոցիումի վրա։ Ըստ պնդման, լրագրողները հասարակության մեջ ամենամեծ իշխանության կրողներն են։ Այդ իշխանության գիտակցումը պետք է ուղեկցվի համեստությամբ և կարդացողի առջև պարտքի զգացումով։ Բոլոր ժամանակներում նրանք ճանաչման են հասել հստակության բարձր մակարդակով և անկողմնապահությամբ, ինչպես նաև արդար խաղի կանոններին հետևելու շնորհիվ։
Առաջին, երկրկրորդ և երրորդ իշխանություններն են օրենսդիր, գործադիր և դատական իշխանությունները համապատասխանաբար։ Անգլալեզու անգլ.՝ Fourth Estate տերմինը բառացի նշանակում է «չորրորդ դաս» և ակնարկ է հանդիսանում միջնադարյան եվրոպայի երեք դասերին՝ պալատականություն, հոգևորականություն և սովորական մարդիկ։
Պետք է նշել, որ «չորրորդ իշխանություն» տերմինը համարվում է լիրիկական և հսկայական ազդեցություն փոխանցվում ԶԼՄ-ից հասարակության վրա։ Մինչ այդ ԶԼՄ-ն չունի իրական իշխանություն, քանի որ իրավունք չունեն բռնի ուժով ստիպել որևէ գորոծղություն կատարել, ինչպիսին, օրինակ տուգանքի վճարումն է։


== Պատմություն ==

Այս տերմինն առաջին անգամ օգտագործել է Թոմաս Կառլեյլը։ Երբեմն վերագրում են նաև Ժան-Ժակ Ռուսոյին։ «Ժամանակակից» իմաստով առաջին «տպված» հիշատակումը կատարել է Թոմաս Մակոլեյը։ Օսկար Ուալդն օգտագործել է «ժուռնալիզմ» բառը տվյալ իմաստով։
Կա կարծիք, որ «ժուռնալիստիկան համարվում է չորրորդ իշխանություն (եթե տեսականորեն ենթարդել, ապա նման բան հնարավոր է) միայն այն ժամանակ, երբ այն այնպիսին չէ, ինչպիսին պիտի լինի».
Գլոբալիզացիայի կոնտեքստում որոշ մասնագետներ մամուլն անվանում են ոչ թե չորրորդ, այլ առաջին իշխանություն։


== Այլընտրանքային նշանակություններ ==

Ռուսաստանում չորրորդ իշխանություն անվանում են նաև դատախազությունը, առաջին հերթին Ռուսաստանի Դաշնության դատախազությունը։
Բառակապակցությունը հաճախ փոփոխվել է նաև պրոլետարիատից կախված։ Իտալիայում Չորրորդ իշխանություն (Il quarto stato) տերմինը լրագրողներն օգտագործել են երկրի հյուսիսում՝ Միլանում և Տուրինում նախորդ դարի սկզբում մասշտաբային պրոլետարիատական և գործադուլային ցույցերը։

Ելենա Բլավատսկայան չորրորդ իշխանության տակ հասկանում էր ատլանտ ռասայի իշխանությունը։
1789 թվականին բրիտանական պարլամենտարիումը պարլամետական դեբատներին Ուիլյամ Փիթի հետ բանավիճելիս թագուհուն անվանեց «չորրորդ իշխանություն»։


== Ծանոթագրություններ ==


== Արտաքին հղումներ ==
ЧЕТВЁРТАЯ ВЛАСТЬ СТАНОВИТСЯ ПЕРВОЙ
«The Hero as Man of Letters. Johnson, Rousseau, Burns» Из работы Томаса Карлейла.
Дмитрий Быков «Правильная газета» // «Новый Взгляд» : газета. —Москва, 2006. — № 08. — С. 03.
Դիյդա

Դիյդա (ուկրաիներեն՝ Дийда, հունգ.՝ Beregdéda), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Դիյդա գյուղում բնակվում էր 2 013 մարդ։ Բնակավայրը զբաղեցնում է 2,1 կմ² տարածք։ Բնակչության խտությունը կազմում էր 958,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ։ (ուկր.)
Կալա Գոլորիցե

Կալա Գոլորիցե (իտալերեն՝ Cala Goloritzé), լողափ Բաունեի քաղաքում, Օրոսեի ծոցի հարավային մասում, Օլիաստրա գավառ, Սարդինիա։ Սարդինիայի ամենահեղինակավոր լողափն է, ստեղծվել է 1962 թվականին սողանքի արդյունքում։ Լողափի ուշագրավ վայրերից է 143 մ բարձրությամբ լեռնագագաթը, մեկ այլ առանձնահատկություններից է բնական կամարը, որը բացվում է ծովածոցի աջ կողմում։ Լողափը բաղկացած է փոքրիկ սպիտակ ժայռերից և ավազից։

Կալա Գոլորիցեին կարելի է հասնել նավով, կամ այն ճանապարհով, որը ծոցից հասնում է գագաթին, 470 մետր ուղղահայաց անկումով և մոտ մեկ ու կես ժամվա քայլելու ճանապարհով։ Ներկայումս լողափի մոտ գտնվող ափը ամբողջովին փակ է երթևեկության համար, որպեսզի այն զերծ մնա աղտոտվածությունից և զբոսաշրջիկների վրա հարձակումներից։ Ծովով ափ հասնելու համար ամենահարմարավետ և մատչելի տրանսպորտային ծառայությունները մոտակա Արբատաքս և Սանտա Մարիա Նավարես նավահանգիստների վարձակալության նավակներ են։
Կալա Գոլորիցեն 1993 թվականին հռչակվել է Սարդինայի շրջանի «Բնական հուշարձան», այնուհետև, 1995 թվականին անվանվեց «Իտալական ազգային հուշարձան»։


== Պատկերասրահ ==

		
		
		


== Արտաքին հղումներ ==
«Cala Goloritzé»։ Turismo di Baunei (գերմաներեն)։ Վերցված է 2017-08-07 «Punta Goloritzè, Baunei»։ Foreste e Parchi della Sardegna (գերմաներեն)։ Վերցված է 2017-08-07 «Wanderung zur Cala Goloritzè»։ Outdooractive GmbH & Co. KG, Immenstadt (գերմաներեն)։ Վերցված է 2017-08-07
Վոլնոե (գյուղ, Կրիվոգրադի շրջան)

Անվան այլ կիրառումների համար տե՛ս՝ ՎոլնոեՎոլնոե (ուկրաիներեն՝ Вільне), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Վոլնոե գյուղում բնակվում էր 883 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մահվան զանգ

Մահվան զանգը  ձեռքի սովորական զանգ էր, որը օգտագործվում էր Շոտլանդիայում և հյուսիսային Անգլիայում մինչև 19-րդ դարի վերջը։


== Ծագում ==
Միջնադարում հասարակությունը հավատում էր գերբնական ուժերի գոյությանը, այնպես որ շատ անգամ պաշտպանական ուժերը վերագրվում էին որոշ առարկաների՝ օրինակ զանգերի։ Եկեղեցին ինքը հաշտվեց չար ոգիների դեմ զանգերի օգտագործման հետ և անգամ խթանեց ավանդույթի զարգացումն ու պահպանումը։ Զանգերը շատ անգամ մկրտված էին։ Մարդիկ հավատում էին, որ մկրտված զանգերը իրենց մեջ յուրահատուկ ուժ են կրում՝ կանխելու չար կախարդանքը և վախեցնելու դրան։ Հիմանկանում զանգը օգտագործում էին հիվանդների միջից չար ուժերին հեռացնելու համար։
Այսպիսով, զանգը օգտագործվում էր երկու նպատակով՝

Մահացածների հոգիներին քրիստոնյաների աղոթքը հասցնելու համար
Չար ոգիներին հեռացնելու համարԶանգի գործածությունը պարզաբանված է Բայո գոբելենում՝ Էդվարդ Խոստովանահոր ճակատագրի նկարագրության մեջ։ Ամենայն հավանականությամբ զանգը տարվել է Անգլիա նորմանդացիների կողմից։


== Գործածությունը ==
Մինչև բարեփոխումները Գլազգոյի վանականները հնչեցնում էին զանգը փողոցներով քայլելիս՝ մահացած հոգիների հանգստության համար, առավել ևս, երբ մահացածը եկեղեցուն ծառայող անհատ էր։ Հայտնի է, որ Սուրբ Մունգոյի վաղնջական զանգը օգտագործվել է հենց այդ նպատակով։ 1454 թվականից պահպանվել է տեղեկություն, որ զանգը հնչեցվում էր ամեն տարի Ջոն Ստյուարդի հոգու համար, ով Գլազգոյի առաջին ռեկտորն էր և մահից հետո ողջ կարողությունը թողել էր եկեղեցուն։ 1509 թվականից պահպանվել է Քադդերի Արչիբալդ Քրոուֆորդի գրառումները այն մասին, որ մահվան զանգը հնչել է մեկից ավելի անգամներ՝ ոգեշնչելու մարդկանց աղոթել հիվանդների և մահացածների հոգիների, նաև նախնիների համար։ 1594 թվականին Գլազգոյի փորձեց վերականգնել մահվան զանգի օգտագործման իրավունքը՝ պատճառաբանելով դրա եկեղեցական կարևոր նշանակությունը։ 
Ըստ Հյուսիսային Շոտլանդիայից Վիլլի Լիք-Վեյքի բալլադի, զանգը հնչեցնողները ստանում էին բավականին մեծ վարձ։ 
Ավելի աշխարհիկ ժամանակներում զանգը հնչեցնողը անցնում էր գյուղերով, քաղաքներով, հնչեցնում զանգը ու գոռում մահացած կամ հիվանդ մարդու անունը՝ տվյալ մարդու կյանքի մանրամասները պատմելով։ Այդպես նա պետք է քայլեր մինչև հասներ եկեղեցի։
Հայտնի է, որ մահվան զանգը հնչեցնողը Էյրշիրում մի մղոնի համար ստանում էր ընդամենը մի պեննի, որը ժամանակի ընթացքում վերածվեց մի դահեկանի։ Հետագայում եկամուտը փոխանցվում էր եկեղեցիներին, որտեղից էլ՝ շրջանի աղքատներին։
Աղքատ մարդկանց հոգիների համար մահվան զանգը հնչեցվում էր անվճար։
Զանգը հնչեցնողը մեծ պատիվ էր վայելում, և եթե զանգը հնչեցվում էր անպատեհ, ապա հնչեցնողին հեռացնում էին աշխատանքից։


== Ծանոթագրություններ ==
Զարան (այլ կիրառումներ)

Զարան, կարող է վերաբերել՝

Զարան - գյուղ Արևմտյան Հայաստանում, Վանի վիլայեթի Աղբակի գավառակում
Զարան - գյուղ Վրաստանում։ Գտնվում է Իմերեթի մարզի Խարագաուլի շրջանում
Բերդյանսկի գյուղական խորհուրդ (Խարկովի մարզ)

Բերդյանսկի գյուղական խորհուրդ  (ուկրաիներեն՝ Бердянська сільська рада), Ուկրաինայի Խարկովի մարզի Զաչեպիլովսկի շրջանում։
2001 թվականի տվյալներով Բերդյանսկի գյուղական խորհրդում բնակվում էր 1402 մարդ։ Բնակավայրը զբաղեցնում է 75.51 կմ² տարածք։ Բնակչության խտությունը կազմում էր 18.57 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պրոզորովո (գյուղ, Գագարինսկի շրջան)

Պրոզորովո (ռուս.՝ Прозорово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շլեդորֆ

Շլեդորֆ  (գերմ.՝ Schlehdorf), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 1206 մարդ (ըստ 2010 թվականի դեկտեմբերի 31-ի)։ Տարածքը կազմում է 25.39 կմ²։ Պաշտոնական կոդ՝ 09 1 73 142։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք (գերմ.)
Էնդի Գութմանս

Էնդի Գութմանս (եբրայերեն՝ אנדי גוטמנס‎), իսրայելացի ծրագրավորող շվեյցարական արմատներով, PHP մշակող և Zend Technologiesի համահիմնադիր։ Շրջանավարտ Իսրայելում Հայֆական Տեխնիոն համալսարանում։ 1997 թվականին Գութմանսը և նրա համադասարանցին Զեև Սուրասկին ստեղծեցին PHP 3-ը։ 1999 թ. նրանք ստեղծեցին Zend Engine, PHP 4-ի կորիզը և ստեղծեցին հևիմնական ընկերությունը Zend Technologies-ը, որը մինչև հիմա զբաղվում է PHP-ի կորիզով։ Zend անվանումը մտածվել և կազմվել է իրենց անուններից, Զեև և Էնդի։
Գութմանսը ներկայիս ժամանակում հանդիսանում է Zend Technologies գեներալ տնօրեն։ Մինչև նշանակվելը 2009 թվականի փետրվարին նա գլխավորել է R&D Zend ընկերությունը, որի խնդիրը հանդիսանում էր մշակել բոլոր Zend ապրանքները, այդ թվում նաև Zend Framework և PHP Development Tools նախագծերը։
Գութմանսը նույնպես համարվում է տնօրենների խորհրդի անդամ Eclipse Foundation (2005 թ. հոկտեմբերից), պատվավոր անդամ Apache Software Foundation, և նույնպես 1999 թ. առաջադրվել է մրցանակին Free Software Award։
2004 թ. նա գրել է գիրք «PHP 5 Power Programming» անվամբ Ստիհոմ Բաքենոմի և Դերիկոմ Ռետանսոմի հետ համատեղ։


== Արտաքին հղումներ ==
Էնդի Գուտմանսի բլոգ
PHP պատմությունը և հարակից նախագծեր
Ռեջեփ Փաշայի մզկիթ

Ռեջեփ Փաշայի մզկիթ, որը գտնվում էր Երևանի բերդի տարածքում։ Ըստ Բորիս Մեհրաբյանի 1911 թվականին հրապարակած քարտեզի՝ եկեղեցու ստույգ վայրը Մայրաքաղաքային զորամասի ավտոհրապարակի կենտրոնն է։
Կառուցվել էր 1725 թվականին՝ Օսմանյան տիրակալ Ռաջաբ փաշայի անունով, ու հանդիսացել է Երևանի տարածքում գտնված միակ սուննի մզկիթը։ 1735 թվականին կրկին Պարսկաստանի տիրապետության վերականգնումից հետո այն վերածվել է զինանոցի։ 1827 թվականին Ռուսական զորքերի կողմից Երևանի բերդի գրավումից հետո այն վերակառուցվել ու օծվել է որպես ռուսական ուղղափառ Պոկրովյան տաճար։ 19-րդ դարի վերջում խախլված լինելու պատճառով այժմյան Շահումյանի արձանի տեղում կառուցվում է նոր՝ Սուրբ Նիկոլայ մայր տաճարը, իսկ այս մեկը քանդվում է։


== Ծանոթագրություններ ==
Նարիման (գյուղ, Սվետլոյարսկի շրջան)

Անվան այլ կիրառումների համար տե՛ս՝ Նարիման (այլ կիրառումներ)Նարիման (ռուս.՝ Нариман), գյուղ Ռուսաստանի Վոլգոգրադի մարզի Սվետլոյարսկի շրջանի կազմում։
Բնակչությունը վերջին գրանցված տվյալներով կազմում էր 1600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոուրենս շրջան (այլ կիրառումներ)

Լոուրենս շրջան, կարող է վերաբերել՝

Լոուրենս շրջան - ԱՄՆ Ալաբամա նահանգի շրջաններից մեկը
Լոուրենս շրջան - ԱՄՆ Թենեսի նահանգի 95 վարչական միավորներից մեկը
Լոուրենս շրջան - ԱՄՆ Իլինոյս նահանգի 102 վարչական միավորներից մեկը
Լոուրենս շրջան - ԱՄՆ Ինդիանա նահանգի 92 վարչական միավորներից մեկը
Լոուրենս շրջան - ԱՄՆ Կենտուկի նահանգի 105 վարչական միավորներից մեկը
Լոուրենս շրջան - ԱՄՆ Հարավային Դակոտա նահանգի 66 վարչական միավորներից մեկը
Լոուրենս շրջան - ԱՄՆ Միսսիսիպի նահանգի 82 վարչական միավորներից մեկը
Լոուրենս շրջան - ԱՄՆ Միսսուրի նահանգի 114 վարչական միավորներից մեկը
Լոուրենս շրջան - ԱՄՆ Փենսիլվանիա նահանգի 67 վարչական միավորներից մեկը
Շարժում (փիլիսոփայություն)

Անվան այլ կիրառումների համար տե՛ս՝ Շարժում (այլ կիրառումներ)Շարժում, մատերիայի գոյության եղանակը, նրա անբաժանելի ատրիբուտը։ Ընդհանուր առմամբ շարժումը մատերիական օբյեկտների ամեն մի փոխազդեցությունն է ու փոփոխությունը։


== Ուսմունքի ձևավորման սկիզբը ==
Շարժման մասին ուսմունքը ձևավորվել է փիլիսոփայական մտքի զարգացման ընթացքում։ Դեռևս Միլեթյան դպրոցի ներկայացուցիչները նախատարրերը դիտել են որպես հավերժ շարժման մեջ գտնվող։ Հերակլիտեսը գտնում Էր, որ «ամեն ինչ հոսում Է», և շարժման աղբյուրը հակադրությունների պայքարն Է։ Մեխանիկական մատերիալիզմի ներկայացուցիչները (Թոլանդ, Հոլբախ) շարժումը դիտել են որպես մատերիայի գոյության եղանակ, սակայն ամեն մի փոփոխություն հանգեցրել մեխանիկական շարժման։ Հեգելը իրականությունը դիտել է անընդհատ շարժման, զարգացման մեջ։ Բոլոր երևույթների շարժման և զարգացման աղբյուրը նա համարել է հակասությունը, որը «ամեն մի ինքնաշարժման հիմք Է»։ Նա բացահայտել է շարժման ընդհանուր օրենքները (Հակադրությունների միասնության պայքարի օրենքը, Բացասման բացասման օրենքը, Քանակական փոփոխություններից որակական փոփոխությունների անցման օրենքը)։


== Շարժման պահպանման օրենքները ==
Դիալեկտիկական մատերիալիզմը ելնում է մատերիայի և շարժման միասնության սկզբունքից, չկա մատերիա առանց շարժման և չկա շարժում առանց մատերիայի։ Շարժումն անստեղծելի է և անեղծելի, այն միայն մի ձևից փոխարկվում է մի այլ ձևի։ Շարժումը մատերիայի համընդհանուր հատկությունն Է, որ չի բացառում կոնկրետ օբյեկտների հարաբերական կայունությունը և պայմանավորված է ներքին ու արտաքին կապերի ու շարժման որոշակի ձևերի գոյությամբ։ Մատերիայի շարժման անոչնչանալիության սկզբունքի բնագիտական արտահայտությունը պահպանման օրենքներն են։


== Շարժման բնորոշումը ==
Շարժումը հակադրությունների՝ բացարձակի և հարաբերականի, կայունի և փոփոխականի, անընդհատի և ընդհատի միասնություն է։ Շարժման աղբյուրը մատերիային հատուկ այդ հակադրությունների փոխկապակցվածությունն է, և այդ պատճառով շարժումը, հանդես է գալիս որպես մատերիայի ինքնաշարժում։ Շարժման հակասականությունը բացահայտվել է դեռես հին աշխարհում (Չինաստան, Հնդկաստան, Հունաստան)։ Զենոն էչեացին առաջադրել է շարժման հակասությանը վերաբերող խնդիրներ։ Մատերիայի շարժումը բազմազան է և դրսևորվում է տարբեր ձևերով։ Շարժման յուրաքանչյուր ձևին համապատասխանում են առանձնահատուկ օրինաչափություններ, որոնք գործում են մատերիական փոխազդեցությունների որոշակի դասի սահմաններում։


== Շարժման դասակարգումը ==
Ֆրիդրիխ էնգելսը, հետազոտելով շարժման ձևերը, տվել է դրանց դասակարգումը.

մեխանիկական,
ֆիզիկական,
քիմիական,
կենսաբանական,
հասարակական։Շարժման բարձրագույն ձևերը պատմականորեն ծագում են համեմատաբար ցածր ձևերի հիման վրա, իրենց կառուցվածքի ու զարգացման օրենքներին համապատասխան, ցածր ձևերը փոխակերպված ներառում են իրենց մեջ։ Շարժման բարձրագույն ձևերը որակապես տարբերվում են ցածրերից և չեն հանգում դրանց։ Արդի գիտությունը, հաստատելով Էնգելսի դասակարգման սկզբունքների մեթոդաբանական նշանակությունը, միաժամանակ ճշգրտում է շարժման ձևերի առանձնահատկությունները, բացահայտում՝ նոր օրինաչափություններ։
Լոշ սյուր Ուրս

Լոշ սյուր Ուրս (ֆր.՝ Loches-sur-Ource), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 363 մարդ, բնակչության խտությունը` 26.48 մարդ/կմ²։ Բնակավայրը զբաղեցնում է 13.71 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 245 աշխատունակ (15-64 տարեկան) բնակիչ, որոնցից ակտիվ էին 196-ը, իսկ ոչ ակտիվները` 49։ Ակտիվության ցուցանիշը կազմում է 80,0 %։ 196 աշխատունակ մարդկանցից աշխատել է 185 անձ (105 տղամարդ և 80 կին)։ Գործազուրկ են եղել 11 անձ (7 տղամարդ և 4 կին)։ 49 անաշխատունակներից 11-ը եղել են աշակերտներ կամ ուսանողներ, 17-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գլաս

Անվան այլ կիրառումների համար տե՛ս՝ Գլաս (այլ կիրառումներ)
Գլաս, ռուսական միջնադարյան եկեղեցական երաժշտության տիպական, չափանմուշ եղանակների անվանում։ Հայկական համարժեքն Է՝ ձայնեղանակը։